**DĖL LEIDIMO NAUDOTI NETARNYBINĮ AUTOMOBILĮ TARNYBOS REIKMĖMS**

2024 m. gegužės 2 d. Nr. MV-235

Rokiškis

Vadovaudamasis Tarnybinių lengvųjų automobilių įsigijimo, nuomos ir naudojimo Rokiškio rajono savivaldybės valdomose bendrovėse, viešosiose ir biudžetinėse įstaigose taisyklėmis, patvirtintomis Rokiškio rajono savivaldybės tarybos 2023 m. gruodžio 23 d. sprendimu Nr. TS-334 „Dėl Tarnybinių lengvųjų automobilių įsigijimo, nuomos ir naudojimo Rokiškio rajono savivaldybės valdomose bendrovėse, viešosiose ir biudžetinėse įstaigose taisyklių patvirtinimo“, bei atsižvelgdamas į Rokiškio rajono Juodupės gimnazijos direktorės Dainoros Mineikienės 2024 m. balandžio 29 d. prašymą „Leisti naudoti netarnybinį automobilį tarnybos reikmėms ir kompensuoti degalų įsigijimo ir amortizacijos išlaidas“:

1. Leidžiu 2024 m. gegužės 2 d. Rokiškio rajono Juodupės gimnazijos direktorei Dainorai Mineikienei tarnybos tikslais vykti maršrutu Rokiškis–Kaunas–Rokiškis netarnybiniu automobiliu ,,Audi A4“ (valstybinis numeris HTJ909, naudojami degalai – dyzelinas, transporto priemonės savininkė – Dainora Mineikienė).

2. P a v e d u Rokiškio rajono Juodupės gimnazijai kompensuoti Rokiškio rajono Juodupės gimnazijos direktorei Dainorai Mineikienei degalų įsigijimo ir amortizacijos (10 proc. degalų įsigijimo išlaidų) išlaidas (ne daugiau kaip 100 eurų per mėnesį) pagal nustatytas automobilio vidutines degalų sąnaudas 5,3 l/100 km, pridedant automobilio kelionės lapą bei degalų įsigijimą patvirtinančius dokumentus.

Potvarkis per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui (Respublikos g. 62, Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Ramūnas Godeliauskas

Ernesta Jančienė